laion/Wikipedia-Exotic huggingface dataset:
პრისკე პანიონელი

პრისკე პანიონელი — ბიზანტიელი ისტორიკოსი, ცხოვრობდა ქალაქ პანიონში (თრაკია). ავტორია თხზულებისა „გუთების ისტორია“, რომელმაც ჩვენამდე ფრაგმენტების სახით მოაღწია კონსტანტინე პორფიროგენეტის ნაშრომში „ელჩობათა შესახებ“. პრისკე პანიონელმა ამ თხზულებაში მეტად მნიშვნელოვანი ცნობები დაგვიტოვა საქართველოს შესახებ. ქართული საბჭოთა ენციკლოპედია, ტ. 8, თბ., 1984. — გვ. 192.
პროისიშ-აილაუს ბრძოლა

პროისიშ-აილაუს ბრძოლა — ყველაზე სისხლიანი ბრძოლა რუსეთისა და საფრანგეთის ჯარებს შორის რუსეთ-პრუსია-საფრანგეთის ომის (1806-1807 წწ.) დროს. გაიმართა ქ. პროისიშ-აილაუს რაიონში (დღევანდელი ბაგრატიონოვსკი) 1807 წლის 7-8 თებერვალს. 16 იანვარს რუსეთის არმიამ გენერალ ლეონტი ბენიგსენის სარდლობით დაიწყო შეტევა ბიალიდან დასავლეთით ნაპოლეონის არმიის მარცხენა ფრთის იზოლირებული კორპუსების გასანადგურებლად, მაგრამ ბენიგსენის გაუბედაობის გამო ეს ვერ მოხერხდა. ნაპოლეონი დაახლოებით 70 ათასამდე ჯარისკაცით შეტევაზე გადავიდა ალენშტაინის (ახლანდელი ოლშტინი) ჩრდილოეთით, რომ მოეწყვიტა რუსეთის ჯარი რუსეთისაგან. გენერალ პეტრე ბაგრატიონის არიერგარდის მედგარი წინააღმდეგობის შედეგად რუსეთის ჯარის მთავარმა ძალებმა მოახერხა პროისიშ-აილაუს ჩრდილო-აღმოსავლეთით მდებარე პოზიციებზე გადასვლა, სადაც მოხდა ორდღიანი მძიმე ბრძოლა. თითოეულმა მხარემ 26-36 ათ. კაცი დაკარგა. ნაპოლეონის ცდა — შემოევლო რუსეთის ჯარის მარცხენა ფრთისათვის — უშედეგოდ დამთავრდა. ქართული საბჭოთა ენციკლოპედია, ტ. 8, თბ., 1984. — გვ. 199.
სერო-ლარგოს დეპარტამენტი

სერო-ლარგოს დეპარტამენტი (ესპ. Departamento de Cerro Largo) — დეპარტამენტი ურუგვაიში. დედაქალაქია მელო. მდებარეობს ქვეყნის აღმოსავლეთ ნაწილში. ჩრდილო-აღმოსავლეთით ესაზღვრება ბრაზილია, სამხრეთით — ტრეინტა-ი-ტრესის დეპარტამენტი, დასავლეთით — დურასნოს დეპარტამენტი, ჩრდილო-დასავლეთით კი ტაკუარემბოსა და რივერის დეპარტამენტები. ფართობი 13 648 კმ²-ს შეადგენს, მოსახლეობა 84 698 ადამიანს (2011 წ). შეიქმნა 1830 წელს, როდესაც ურუგვაი 9 დეპარტამენტად იყოფოდა და მოიცავდა დღევანდელი ტრიენტა-ი-ტრესის დეპარტამენტის დიდ ნაწილს. ურუგვაის დეპარტამენტები ოფიციალური საიტი დაარქივებული 2016-03-04 საიტზე Wayback Machine. Official site - Intendencia de Cerro Largo / History of the department დაარქივებული 2016-01-06 საიტზე Wayback Machine. INE map of Cerro Largo Department დაარქივებული 2012-10-10 საიტზე Wayback Machine.
კოლონიის დეპარტამენტი

კოლონიის დეპარტამენტი (ესპ. Departamento de Colonia) — დეპარტამენტი ურუგვაიში. მდებარეობს ქვეყნის სამხრეთ-დასავლეთ ნაწილში. დედაქალაქია ურუგვაის მეორე უძველესი ქალაქი — კოლონია-დელ-საკრამენტო. რეგიონი რძის პროდუქტების ძირითადი მწარმოებელია ურუგვაიში. ბუენოს-აირესთან სიახლოვის გამო, წარმოადგენს არგენტინიდან ტურისტების შემოსვლის ძირითად წერტილს. 2011 წლის აღწერის მონაცემებით, დეპარტამენტის მოსახლეობა 123 203 ადამიანს შეადგენს. ურუგვაის დეპარტამენტები INE map of Colonia Department დაარქივებული 2012-10-10 საიტზე Wayback Machine. ↑ არტიგასის არქივი — ტ. 21. — გვ. 190–191. <a href="https://wikidata.org/wiki/Track:Q5702886"></a>
კოლონია (მრავალმნიშვნელოვანი)

კოლონია შეიძლება აღნიშნავდეს: კოლონია — ტერიტორია საკუთარი პოლიტიკური და ეკონომიკური ხელისუფლების გარეშე. კოლონია — ურუგვაის ერთ-ერთი დეპარტამენტი.
პრუსია-დანიის ომი

ტერმინი პრუსია-დანიის ომი შეიძლება აღნიშნავდეს: პრუსია-დანიის ომი (1848-1850) პრუსია-დანიის ომი (1864)
დურასნოს დეპარტამენტი

დურასნოს დეპარტამენტი (ესპ. Departamento de Durazno) — დეპარტამენტი ურუგვაიში. დედაქალაქია დურასნო. მისი სახელი ესპანურად ატამს ნიშნავს, რაც ხაზს უსვამს მის ატმის ბაღებსა და სასოფლო-სამეურნეო მნიშვნელობას. მდებარეობს ქვეყნის ცენტრალურ ნაწილში. ჩრდილოეთიდან ჩამოუდის მდინარე რიო-ნეგრო, სამხრეთიდან კი მდინარე იი. ჩრდილოეთით ესაზღვრება რიო-ნეგროსა და ტაკუარემბოს დეპარტამენტები, სამხრეთით — ფლორესისა და ფლორიდის დეპარტამენტები, აღმოსავლეთით კი სერო-ლარგოს დეპარტამენტი. დურასნო შეიქმნა 1830 წელს და ერთ-ერთი იყო ურუგვაის თავდაპირველ 9 დეპარტამენდს შორის. 2011 წლის მონაცემებით მოსახლეობა 57 088 ადამიანს შეადგენს. დურასნოს დეპარტამენტის ეკონომიკა დიდადაა დამოკიდებული სოფლის მეურნეობასა და აგროტურიზმზე. მისდევენ მეცხვარეობას, მოშენებული ჰყავთ მსხივლფეხა რქოსანი საქონელი. ურუგვაის დეპარტამენტები INE map of Durazno Department დაარქივებული 2012-10-10 საიტზე Wayback Machine.
ფლორესის დეპარტამენტი

ფლორესის დეპარტამენტი (ესპ. Departamento de Flores) — დეპარტამენტი ურუგვაიში. მდებარეობს ქვეყნის სამხრეთ-დასავლეთ ნაწილში. დედაქალაქია ტრინიდადი. ჩრდილოეთით და აღმოსავლეთით ესაზღვრება რივერის დეპარტამენტი, სამხრეთ-აღმოსავლეთით — ფლორიდის დეპარტამენტი, დასავლეთით კი სორიანოს დეპარტამენტი. 2011 წლის აღწერის მონაცემებით, მოსახლეობა 25 050 ადამიანს შეადგენდა; დაფიქსირდა სიმჭიდროვის ყველაზე დაბალი მაჩვენებელი ურუგვაის მასშტაბით. შეიქმნა 1885 წელს, მაქსიმო სანტოსის პრეზიდენტობის დროს, როდესაც გამოეყო ხოსეს პროვინციას. სახელი ეწოდა კოლორადოს პარტიის ყოფილი ლიდერის ვენანსიო ფლოერსის პატივსაცემად, რომელიც ტრინიდადში იყო დაბადებული. დეპარტამენტის ტერიტორიაზე პრეისტორიული კლდის მხატვრობის ბევრი ძეგლია შემორჩენილი. გარდა ქალაქ ტრინიდადისა, ფლოესი სასოფლო-სამეურნეო რეგიონია. მოშენებული ჰყავთ მსიხვილფეხა რქოსანი საქონელი და ცხვარი. ველებზე კიდევ შესაძლებელია სამხრეთ ამერიკელი კოვბოების — გაუჩოების ხილვა. ურუგვაის დეპარტამენტები ოფიციალური საიტი დაარქივებული 2020-05-13 საიტზე Wayback Machine. INE map of Flores Department დაარქივებული 2012-10-10 საიტზე Wayback Machine. ↑ Ley N° 1854. DIVISION ADMINISTRATIVA. DEPARTAMENTO DE FLORES. CREACION — National Directorate of Official Printings and Publications. <a href="https://wikidata.org/wiki/Track:Q95703669"></a> ↑ Censos 2011 (needs flash plugin). INE (2012). დაარქივებულია ორიგინალიდან — 12 იანვარი 2012. ციტირების თარიღი: 20 September 2012.
ოქროს გლობუსი საუკეთესო მიუზიკლისა ან კომედიისთვის

ოქროს გლობუსი საუკეთესო მიუზიკლისა ან კომედიისთვის — ოქროს გლობუსის დაჯილდოების ერთ-ერთი ნომინაცია. გაიცემა 1952 წლიდან. goldenglobes.org დაარქივებული 2015-08-01 საიტზე Wayback Machine.
ფლორიდის დეპარტამენტი

ფლორიდის დეპარტამენტი (ესპ. Departamento de Florida) — დეპარტამენტი ურუგვაიში. დედაქალაქია ფლორიდა. მდებარეობს ქვეყნის ცენტრალური ნაწილის სამხრეთით. ჩრდილოეთით ესაზღვრება რივერის დეპარტამენტი, აღმოსავლეთით — ტრეინტა-ი-ტრესისა და ლავალიეხას დეპარტამენტები, სამხრეთით — კანელონესის დეპარტამენტი, დასავლეთით კი ფლორესისა და სან-ხოსეს დეპარტამენტები. შეიქმნა 1856 წლის 10 ივლისს, როდესაც გამოეყო ხოსეს დეპარტამენტს. 2011 წლის მონაცემებით მოსახლეობა 67 048 ადამიანს შეადგენს. ურუგვაის დეპარტამენტები photo impressions of Florida Department INE map of Florida Department
ოქროს გლობუსი საუკეთესო მსახიობი ქალისთვის მიუზიკლსა ან კომედიაში

ოქროს გლობუსი საუკეთესო მსახიობი ქალისთვის მიუზიკლსა ან კომედიაში — ოქროს გლობუსის დაჯილდოების ერთ-ერთი ნომინაცია. გაიცემა 1950 წლიდან. მანამდე გაიცემოდა ერთიანი ჯილდო ქალის როლის საუკეთესო შესრულებისთვის. "†" აღნიშნავს ოსკარის მოგებას ‡ აღნიშნავს ოსკარის ნომინაციას "§" აღნიშნავს ოქროს გლობუსის მოგებას ოსკარის ნომინაციის გარეშე goldenglobes.org დაარქივებული 2015-08-01 საიტზე Wayback Machine.
სოფლის კომუნისტი

„სოფლის კომუნისტი“ —ქართული ყოველთვიური ჟურნალი, საქართველოს კომუნისტური პარტიის (ბ) ცენტრალური კომიტეტის ორგანო. გამოდიოდა თბილისში 1925–1930 წლებში. გამოსცემდა გაზეთ „ახალი სოფლის“ რედაქცია. აშუქებდა სასოფლო საბჭოების მუშაობას, სასოფლო-სამეურნეო კოოპერაციის, განათლების ორგანიზაციისა და კადრების საკითხებს. 1930 წლის აგვისტოდან მის ნაცვლად გამოდიოდა „აგიტატორი“. ქართული საბჭოთა ენციკლოპედია, ტ. 9, თბ., 1985. — გვ. 479.
კოვბოი

კოვბოი (ინგლ. cowboy, cow – ძროხა, boy – ბიჭი) — მწყემსი, რომელიც უვლის რქოსან საქონელს დასავლეთ აშშ-ის რანჩოებზე. ტრადიციულად, ის ცხენზეა ამხედრებული და ხშირად ასრულებს რანჩოსთან დაკავშირებულ საქმიანობას. ისტორიული ამერიკელი კოვბოი XIX საუკუნის ბოლოს წარმოიშვა, ჩრდილოეთ მექსიკისათვის ტრადიციული ვაკეროსგან და სულ მალე იქცა განსაკუთრებული მნიშვნელობისა და ლეგენდების ფიგურად. კოვბოის ქვეტიპია ვრანგლერი, რომელიც ცხენის დახმარებით მსხვილფეხა რქოსან საქონელს უვლის. გარდა რანჩოზე საქმიანობისა, ზოგიერთი კოვბოი როდეოში მონაწილეობის მისაღებადაც მუშაობს. ნაკლებ დადასტურებულია, მაგრამ XIX საუკუნის ბოლოს ჩანს კოვგირლიც (Cowgirls), რომლებსაც თავიანთი მიღწევებისთვის დიდ პატივს მიაგებდნენ. საქონლის მომვლელები ასევე ჩანან მსოფლიოს მრავალ სხვა ადგილას, განსაკუთრებით სამხრეთ ამერიკასა და ავსტრალიაში, რომლებიც კოვბოების მსგავს მოვალეობას ასრულებენ ოღონდ თავიანთი ქვეყნების ტრადიციების შესაბამისად. კოვბოის ღრმა ისტორიული ფესვები აქვს, რომელიც მიემართება ესპანეთისა და ამერიკის უძველეს ევროპელ მოსახლეებისკენ. საუკუნეთა განმავლობაში, სხვაობამ რელიეფში, კლიმატსა და საქონლის მოვლის მრავალი კულტურის სხვადასხვანაირმა ტრადიციებმა წარმოშვა აღწურვილობის, სამოსისა და ცხოველთა მოპყრობის რამდენიმე განსხვავებული სტილი. თანამედროვე მსოფლიოს მორგებულ მუდამ პრაქტიკულ კოვბოისთან ერთად რამდენადმე შეიცვალა მათი აღჭურვილობა და ტექნიკა, თუმცა დღემდე დაცულია მრავალი კლასიკური ტრადიცია. Bennett, Deb (1998) Conquerors: The Roots of New World Horsemanship. Amigo Publications Inc.; 1st edition. ISBN 0-9658533-0-6 Denhardt, Robert M. The Horse of the Americas Norman: University of Oklahoma Press 1947. Draper, Robert. "21st -Century Cowboys: Why the Spirit Endures." National Geographic, December 2007, pp. 114–135. Malone, John William. An Album of the American Cowboy. New York: Franklin Watts, Inc., 1971. SBN: 531-01512-2. Malone, Michael P., and Richard B. Roeder. Montana: A History of Two Centuries. University of Washington Press; Revised edition, 1991. ISBN 0-295-97129-0, ISBN 978-0-295-97129-2. ↑ Malone, J., გვ. 1. ↑ Cowgirl Hall of Fame website.
სოფლის მუშა

სოფლის მუშა შეიძლება აღნიშნავდეს: სოფლის მუშა — ქართული ჟურნალი სოფლის მუშა — ქართული გაზეთი
სოფლის მუშა (ჟურნალი)

„სოფლის მუშა“ — ქართული პოპულარული ყოველკვირეული პოლიტიკური და ლიტერატურული ჟურნალი სოციალურ-დემოკრატიული მიმართულებისა. გამოდიოდა თბილისში 1917 წელს. სულ 14 ნომერი გამოვიდა. რედაქტორი გამომცემელი — ს. პართენაშვილიი (ი. ირემაშვილი). ქართული საბჭოთა ენციკლოპედია, ტ. 9, თბ., 1985. — გვ. 483.
აბრევიატურა (ენათმეცნიერება)

აბრევიატურა (იტალ. abbreviatura < ლათ. brevis — „მოკლე“) — წერისას სიტვების (მაგალითად: ე. ი. — ესე იგი, ა. შ. — ასე შემდეგ, ე. წ. — ეგრეთ წოდებული) ან რთულშემოკლებული სიტყვის (მაგალითად: თემქა — თბილისის ელმავალმშენებელი ქარხანა, ზაჰესი — ზემო ავჭალის ჰიდროელექტროსადგური) შემოკლებით, პირველი ასოებით აღნიშვნა. ქარაგმა ქართული საბჭოთა ენციკლოპედია, ტ. 1, თბ., 1975. — გვ. 34.
ზღუდრის წმინდა გიორგის ეკლესია

ზღუდრის წმინდა გიორგის ეკლესია — ეკლესია ქარელის მუნიციპალიტეტის სოფელ ზღუდერში. მდებარეობს სოფლის სამხრეთით 200 მეტრზე. სტილისტური ნიშნებით თარიღდება გვიანდელი ფეოდალური ხანით. ეკლესია დარბაზულია (4,3 X 3,2 მ), ნაგებია რიყისა და ქვიშაქვის შერეული წყობით. შიგნიდან თაღოვანი, გარედან ქვიშაქვის არქიტრავით გადახურული შესასვლელი სამხრეთითაა. ნახევარწრიულ აფსიდში ორი მაღალი ნახევარწრიული ნიშია. დარბაზის კამაროვანი გადახურვა გრძივი და დასავლეთ კედლების პილასტრებზე (ჩრდილოეთით) და კრონშტეინებზე (სამხრეთით) გადაყვანილ საბჯენ თაღებს ეყრდნობოდა. სამხრეთ ფასადზე შესასვლელის არქიტრავზე მოგვიანებით ჯვარი ამოუკვეთიათ. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 374.
ზღუდრის წმინდა კვირიკეს ეკლესია

ზღუდრის წმინდა კვირიკეს ეკლესია — ეკლესია ქარელის მუნიციპალიტეტის სოფელ ზღუდერში. მდებარეობს სოფლის განაპირას, სამხრეთ-დასავლეთით, შემაღლებულ ადგილზე. თარიღდება გვიანდელი ფეოდალური ხანით. ეკლესია დარბაზულია (3,8 X 5,8 მ), ნაგებია ქვიშაქვითა და რიყის ქვით, ფასადებზე გამოყენებულია შირიმის მოზრდილი ქვებიც. სწორკუთხა შესასვლელი დასავლეთითაა. შემორჩენილია კარის ღიობის გადასახური ხის ძელების კვალი. ოდნავ დეფორმირებული ნახევარწრიული აფსიდის ღერძზე ფართო და მაღალი სარკმელია (გარეთ მკვეთრად ვიწროვდება), ხოლო მის ორივე მხარეს, იატაკიდან იწყება ღრმა სწორკუთხა ნიშები. მარჯვენა ნიშის ზემოთ, კედლის სისქეში ქვედა ნიშთან დაკავშირებული ტრაპეციული ნიშია. აფსიდის სარკმლის ქვემოთ, კედელზე სატრაპეზო ყოფილა (შეინიშნება კვალი). საკურთხეველი გადახურულია დამრეცი კონქით, რომელიც დასრულებულია ნახევრადელიფსური თაღით. თაღი ქვიშაქვის მარტივი პროფილის კრონშტეინებს ეყრდნობა. საკურთხეველი უშუალოდ ერწყმის დარბაზის გრძივ კედლებს. დასავლეთით სწორკუთხა სარკმელია. დასავლეთის ფასადზე, შესასვლელის ზემოთ კარის ღიობის სიგანის თაღოვანი ნიშია. აღმოსავლეთ ფასადის ქვედა ნაწილი ჟანგისფერი ქვებითაა ნაწყობი. ეკლესიის ფასადები თაროსებრი ლავგარდნით იყო დასრულებული. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 374.
გაუჩო

გაუჩო (ესპ. Gaucho; პორტ. gaúcho) — ტერმინი, რომლითაც მოიხსენიებენ სამხრეთ ამერიკის პამპასებში, გრან-ჩაკოსა და პატაგონიის ველებზე მაცხოვრებლებს. ისინი ძირითადად განაწილებულნი არიან სამხრეთ ბრაზილიის, არგენტინის, ურუგვაის, პარაგვაის, აღმოსავლეთ და სამხრეთ ბოლივიისა და სამხრეთ ჩილეს ტერიტორიებზე. ბრაზილიაში, გაუჩოები რიუ-გრანდი-დუ-სულის შტატის ძირითად გენეტიკურ შტოს წარმოადგენენ. გაუჩო ჩრდილოამერიკული კოვბოის დაახლოებით ეკვივალენტურია. სიტყვა „კოვბოის“ მსგავსად, ჩილეურ ტერმინ უასოს, კუბურ გუახიროს, ვენესუელურ და კოლუმბიურ ლიანეროს ან მექსიკურ ჩაროს უფრო მეტი დატვირთვა XIX საუკუნეში ჰქონდა, ვიდრე დღეს. გაუჩოები ძირითადად სასოფლო არეალების მოსახლეები არიან, რომლებიც საქონელს უვლიან და ნადირობენ, რაც მათი ძირითადი ეკონომიკური საქმიანობაა. ტერმინის წარმოშობასთან დაკავშირებით რამდენიმე კონფლიქტური ჰიპოთეზა არსებობს. ის შესაძლოა მომდინარეობდეს მაპუჩეს სიტყვა კაუჩოსგან (მაწანწალა) ან კეჩუას სიტყვა უაჩუსგან (ობოლი), რომელმაც ამერიკულ ესპანურსა და ბრაზილიურ პორტუგალიურში განსხვავებული სიტყვა გაუჩო წარმოშვა. ტერმინის გამოყენება წერილობით წყაროებში პირველად არგენტინის მიერ დამოუკიდებლობის მოპოვების წლებშია (1816) დაფიქსირებული. ვიკისაწყობში არის გვერდი თემაზე: გაუჩო (ესპანური) Tierra de Gauchos, Land of gauchos დაარქივებული 2022-05-05 საიტზე Wayback Machine. (ესპანური) Confederacion Gaucha Argentina დაარქივებული 2012-12-28 საიტზე Wayback Machine. (ესპანური) Folklore del Norte Argentino (პორტუგალიური) Movimento Tradicionalista Gaúcho დაარქივებული 2007-09-18 საიტზე Wayback Machine. (პორტუგალიური) Página do Gaúcho ↑ Gaucho, a possible etymology.
მაიკ შინოდა

მაიკლ კენჯი „მაიკ“ შინოდა (დ. 11 თებერვალი, 1977) — ამერიკელი მუსიკოსი, პროდიუსერი და შემსრულებელი. ის უფრო მეტად ცნობილია, როგორც ჯგუფ ლინკინ პარკის რეპერი, ვოკალისტი კომპოზიტორი, გიტარისტი და კლავიშისტი. შინოდა ასევე არის სოლო რეპერი მისსავე ჩამოყალიბებულ ჯგუფში Fort Minor. ის აგრეთვე არის ამ ჯგუფების ყდების დიზაინერი, პროდიუსერი და ხმის მიქსის ავტორი. ვიკისაწყობში არის გვერდი თემაზე: მაიკ შინოდა ოფიციალური საიტი მაიკ შინოდა კინოფილმების ინტერნეტ-მონაცემთა ბაზაში
ვერა დრეიკი

ვერა დრეიკი — რეჟისორ მაიკ ლის 2004 წლის მხატვრული ფილმი. ყურადღება!  ქვემოთ მოყვანილია სიუჟეტის და/ან დასასრულის დეტალები. ფილმის მოქმედება 1950 წელს მიმდინარეობს.. ფილმი ეხება შუახნის მუშათა კლასის წარმომადგენლი, ვერა დრეიკის ცხოვრებას, რომელიც ქალებს არასასურველი ორსულობის შემთხვევაში არალეგალურად ეხმარება. დრეიკი დახმარებაში ფულს არ იღებს, რადგან მას თავად აქვს გადატანილი იგივე პრობლემა ახალგაზრდობაში. იმელდა სტაუნტონი - ვერა დრეიკი რიჩარდ გრეჰემი - ჯორჯი ედი მარსანი - რეგი ანა კევინი - ნელი სალი ჰოკინსი - სუზანი ჯიმ ბროუდბენტი - მოსამართლე ფილმი დასახელებული იყო ოსკარის სამ ნომინაციაზე: საუკეთესო ფილმი, საუკეთესო ორიგინალური სცენარი და საუკეთესო მსახიობი ქალი. ის ასევე წარდგენილი იყო ოქროს გლობუსის ჯილდოზე დრამაში შესრულებული ქალის საუკეთესო როლისთვის. BAFTA საუკეთესო რეჟისორი: მაიკ ლი საუკეთესო მსახიობი ქალი: იმელდა სტაუნტონი საუკეთესო კოსტუმების დიზაინი: ჟაკლინ დურანი ვენეციის კინოფესტივალი ოქროს ლომი ვოლპის თასი: იმელდა სტაუნტონი ოფიციალური საიტი „ვერა დრეიკი“ — კინოფილმების ინტერნეტ-მონაცემთა ბაზა (ინგლისური) „ვერა დრეიკი“ — Box Office Mojo-ზე „ვერა დრეიკი“ — Rotten Tomatoes „ვერა დრეიკი“ — Metacritic-ზე
კოატლიკუე

კოატლიკუე (ესპ. Coatlicue) — „ის გველის კაბაშია“; ასევე კოატლანტონანი. აცტეკების მითოლოგიაში მიწისა და ცეცხლის ქალღმერთი. მასში ერთდროულად თავმოყრილია სიცოცხლის დასაწყისი და დასასრული. კოატლიკუე ღმერთ უიცილოპოჩტლის დედაა. მითის თანახმად, კოატლიკუე ძველი მზის ქვრივი იყო და ცხოვრობდა თავის ვაჟებთან, სენცონუიცნაუასთან („სამხრეთის 400 ვარსკვლავი“), და ქალიშვილ კოიოლჰაუკისთან, მთვარის ქალღმერთთან. ბავშვების დაბადების შემდეგ კოატლიკუემ უმანკოების ფიცი დადო და ყოველდღე ადიოდა მთა კოატეპეკზე („გველის მთა“), რომელიც ქალაქ ტოლანის მახლობლად იყო, რათა ტაძარში მსხვერპლი გაეღო. ერთხელაც მთის მწვერვალზე მასთან ციდან ჩამოვარდა კოლიბრის ბუმბულების გროვა, რომელიც მან ქვედანატის ქამრის ქვეშ დამალა, რის შემდეგაც გროვა გაურკვევლად გაქრა. მალე კოატლიკუე მიხვდა, რომ დაფეხმძიმდა. როდესაც ეს გაიგეს, მისი შვილები გაცოფდნენ, ხოლო ქალიშვილმა ძმები წააქეზა, რომ თავისი თავის შემარცხვენელი დედა მოეკლათ. კოატლიკუეს საშვილოსნოში მყოფმა ბავშვმა დაიფიცა, რომ დედას დაიცავდა. როდესაც მკვლელები მთას მიუახლოვდნენ, ახალდაბადებული უიცილოპოჩტლი თავს დაესხა ძმებს და გააქცია ისინი, კოიოლჰაუკის კი თავი მოჰკვეთა და ცაში აისროლა, სადაც ის მთვარედ გადაიქცა. ამგვარად, კოატლიკუე — მიწის განსახიერებაა, რომლიდანაც ყოველდღე ამოდის მზე (უიცილოპოჩტლი), მთვარისა და ვარსკვლავების დამარცხების შემდეგ. კოატლიკუე ერთდროულად სიკვდილის ქალღმერთიცაა, რადგან მიწა შთანთქავს ყველაფერ ცოცხალს. კოატლიკუე მიწის ქვეშ ცხოვრობდა და ყვავილების მფარველად ითვლებოდა. ზოგჯერ მას უწოდებდნენ ჰოლოტლისა და კეცალკოატლის დედას. კოატლიკუეს ყველაზე ცნობილი ქანდაკება ნაპოვნია 1790 წელს მეხიკოში, მოიცავს ადამიანურ და ზოომორფულ მახასიათებლებს და მიწის ქალღმერთს მთელ თავის დიდებასა და სიძლიერეში გამოსახავს. ქალღმერთის სახეს ორი გველის თავი ქმნის, ან გველის ფორმის სისხლის ორი ნაკადი. ქანდაკების ტანსაცმელი შედგება ადამიანების მოჭრილი ხელებისა და გულებისგან, ქამრის ბალთას წარმოადგენს თავის ქალა, რომელიც სიმბოლურად გამოხატავს იმას, რომ სიკვდილის შემდეგ ყველა ადამიანი მიწაში მოხვდება. ქვედატანს ქმნიან გველები, რომლებსაც ქვესკნელის სამეფოში შეუძლიათ შეღწევა. ქალღმერთის ხელებსა და ფეხებს ამკობს ძლიერი ფრჩხილები, რომლებიც არწივისას ჰგავს და რომლების მეშვეობითაც კოატლიკუე საფლავებს თხრის. მკერდი გამოსახულია მოშვებულად, რადგანაც ის ბავშვებს კვებავდა. მიუხედავად იმისა, რომ კოატლიკუე ქალი-ღვთაებაა, მას მამაკაცური თვისებები აქვს. მამაკაცის საწყისი მასში გამოსახულია არწივით, ქალის საწყისი კი — გველით. ამ გაგებით ის გამოხატავს ფრთიანი გველის, კეცალკოატლის, მდედრობით პარალელს. უიცილოპოჩტლი კოატლიკუეს ქანდაკება Мифологический словарь/Гл.ред. Е. М. Мелетинский — М.:Советская энциклопедия, 1991 г. С. 292. Женщины в легендах и мифах/ Пер. с англ. О. Перфильева. — М., «Крон-Пресс», 1998. — 592 с. С. 478—479. Льюис Спенс «Мифы инков и майя»/ Пер. с англ. Л. А. Карповой. — М., Центрополиграф, 2005. С. 78-80. ძველი მესოამერიკა Mexican Mythology დაარქივებული 2017-10-24 საიტზე Wayback Machine.
იზმირი

იზმირი (თურქ. İzmir (იზმირ); ბერძ. Σμύρνη (სმირნა)) — ქალაქი დასავლეთ თურქეთში, იზმირის ყურის (ეგეოსის ზღვა) ნაპირზე. იზმირის პროვინციის ადმინისტრაციული ცენტრი. დაარსდა ძვ. წ. II ათასწლეულში როგორც ბერძნულ-ეოლოელთა კოლონია და სმირნა ეწოდა. George E. Bean. Aegean Turkey: An archaeological guide ISBN 978-0-510-03200-5, 1967. Ernest Benn, ლონდონი.  Cecil John Cadoux (1938). Ancient Smyrna: A History of the City from the Earliest Times to 324 A.D.. Blackwell Publishing.  Daniel Goffman. İzmir and the Levantine world (1550–1650) ISBN 0-295-96932-6, 2000. ვაშინგტონის უნივერსიტეტი.  C. Edmund Bosworth. Historic Cities of the Islamic World, İzmir pp. 218–221 ISBN 978-90-04-15388-2, 2008. Brill Academic Publishers.  Philip Mansel, Levant: Splendour and Catastrophe on the Mediterranean, London, John Murray, 11 November 2010, hardback, 480 pages, ISBN 978-0-7195-6707-0, New Haven, Yale University Press, 24 May 2011, hardback, 470 pages, ISBN 978-0-300-17264-5 ვიკისაწყობში არის გვერდი თემაზე: იზმირი EXPO 2020 İZMİR დაარქივებული 2011-11-20 საიტზე Wayback Machine. İzmir Weather დაარქივებული 2013-02-23 საიტზე Wayback Machine. İzmir City Guide Izmir City Portal დაარქივებული 2013-02-04 საიტზე Wayback Machine. İzmir Chamber of Commerce დაარქივებული 2013-02-11 საიტზე Wayback Machine. Panoramic views of İzmir ↑ - 2011 ↑ Büyükşehir belediyeleri ve bağlı belediyelerin nüfusları - 2011. დაარქივებულია ორიგინალიდან — 2012-08-04. ციტირების თარიღი: 2013-02-25.
მოსიმბოა-და-პრაია

მოსიმბოა-და-პრაია — პორტი ჩრდილოეთ მოზამბიკში, მდებარეობს ინდოეთის ოკეანის სანაპიროზე, კაბუ-დელგადუს პროვინციაში. იგი წარმოადგენს სასაზღვრო პუნქტს ტანზანიასთან და მიეკუთვნება მოსიმბოა-და-პრაიას რაიონს. მისი ეკონომიკა ძირითადად ეყრდნობა თევზჭერასა და ხე-ტყის დამზადებას. ქალაქი ცნობილი იყო კოლონიურ პერიოდში მისი პორტით, რომელიც ემსახურებოდა საექსპორტო ბაზარს და ასევე იმით, რომ მისი საშუალებით ადვილი იყო ტანზანიასთან და ჩრდილოეთთან დაკავშირება. პორტუგალიელების არმიას აქ ეყენა თავისი ბაზა დამოუკიდებლობისთვის ბრძოლის განმავლობაში. სამოქალაქო ომის დროს იგი წარმოადგენდა ცენტრს დევნილებისა და თავდაცვისათვის. ბევრი ადამიანი აქ 1992 წელს სამშვიდობო შეთანხმების მიღწევის შემდეგ ხელახლა დასახლდა. მოზამბიკის ქალაქები ↑ Mozambique: largest cities and towns and statistics of their population. World Gazetteer. დაარქივებულია ორიგინალიდან — 2012-07-30. ციტირების თარიღი: 2008-06-18.
ჩიკაგო (2002 წლის ფილმი)

ჩიკაგო — 2002 წლის მუსიკალური ფილმი. ფილმს საფუძვლად უდევს ამავე სახელწოდების მიუზიკლი. მოქმედება ვითარდება ჩიკაგოში, მეოცე საუკუნის 20-იან წლებში, ჯაზის ეპოქაში. ყურადღება!  ქვემოთ მოყვანილია სიუჟეტის და/ან დასასრულის დეტალები. მოქმედება ვითარდება 1920-იანი წლების შუაში. როქსი ჰარტი ქოროს მოცეკვავეა. ის ამოსზე არის დაქორწინებული, მაგრამ რომანი აქვს ფრედთან, რომელიც პირდება, რომ ვარსკვლავად აქცევს. როქსი მიხვდება, რომ ფრედი ატყუებს და მოკლავს მას, რის გამოც ციხეში ჩასვამენ. ის ციხეში შეხვდება ველმა კელის, ვოდევილების სექსუალურ ვარსკვლავს, რომელიც ციხეში სასჯელს იხდის დისა და ქმრის, ერთმანეთის საყვარლების, მკვლელობისთვის. ციხის ზედამხედველი მამა მორტონი ველმას აკავშირებს ადვოკატ ბილი ფლინთან. ფლინი ველმას სკანდალური პრესისთვის პოპულარულად აქცევს. როქსი სთხოვს ქმარს, მანაც დაიქირავოს ფლინი. ფლინის დახმარებით მალე როქსის ისტორიაც პოპულარული ხდება. როქსი და ველმა გათავისუფლდებიან და ერთად დგამენ შოუს. რენე ზელვეგერი — როქსი ჰარტი კათრინ ზიტა-ჯონზი — ველმა კელი რიჩარდ გირი — ბილი ფლინი ქუინ ლატიფა — მატრონ მორტონი ჯონ ს. რეილი — ამოს ჰარტი ლუსი ლიუ — დორის პარკერი კრისტინ ბარანსკი — მერი სანშაინი ფილმმა მიიღო 6 ოსკარი და 1969 წლის შემდეგ გახდა პირველი მუსიკალური ფილმი, რომელმაც მიიღო ოსკარი საუკეთესო ფილმისთვის. ოსკარი საუკეთესო ფილმი საუკეთესო მსახიობი ქალი მეორეხარისხოვან როლში: კეტრინ ზეტა ჯონსი საუკეთესო მხატვრული გაფორმება: ჯონ მირი კოსტუმების საუკეთესო დიზაინი: კოლინ ეტვუდი საუკეთესო მონტაჟი: მარტინ უოლში ხმის საუკეთესო შერევა: მაიკლ მინკლერი, დომინიკ ტაველა, დავიდ ლი ოქროს გლობუსის ჯილდოები საუკეთესო მიუზიკლი ან კომედია საუკეთესო მსახიობი კაცი მიუზიკლსა ან კომედიაში: რიჩარდ გირი საუკეთესო მსახიობი ქალი მიუზიკლსა ან კომედიაში: რენე ზელვეგერი BAFTA საუკეთესო მსახიობი ქალი მეორეხარისხოვან როლში: კეტრინ ზეტა-ჯონსი საუკეთესო ხმა: მაიკლ მინკლერი, დომინიკ ტაველა, დავიდ ლი ვიკისაწყობში არის გვერდი თემაზე: ჩიკაგო „ჩიკაგო“ — კინოფილმების ინტერნეტ-მონაცემთა ბაზა (ინგლისური) „ჩიკაგო“ — TCM-ის მონაცემთა ბაზაში „ჩიკაგო“ — Box Office Mojo-ზე „ჩიკაგო“ — Rotten Tomatoes ↑ „Chicago“ — Box Office Mojo-ზე